Swie g̾ne ich were
Swie g̾ne ich were·
gar froͤideb̾e·
ſo enlat mich ſw̾e·
klagt ein magt
die mā ſint ſchúllē·
wer kans erfúllē·
die fvlen gúllē·
gar v̾zagt·
wurde ein iung mā vmb ein wib·
ſwa ſi dc hoꝛtē·
an allē oꝛtē·
mit boͤſen woꝛtē·
ſis zerſtoꝛtē·
got d̾ ſchēde ir lip·

Si ſpꝛach mich wūd̾t
dc vnd̾ hvnd̾t
niht vs beſvnd̾t·
iſt ein mā
d̾ wibes ere·
nah zúhtē lere·
mit willē m̾e·
nv ſehet an·
ſi ſint endelich alleſamt
bi dē wibē ſwere·
de lůterere·
ſint ruͤmeſere
vn̄ vns gevere·
vn̄ gar v̾ſchamt·

Hie voꝛ gab mīne·
froͤide gewīne·
dem māneſ ſīne·
dur dc iar·
ſw̾ ſi nv ſv̊chet·
als ir gerůchet·
d̾ iſt v̾flůchet·
deſt leider war·
eſt ein argeſ mīnerlin·
ſpꝛechēt nv die ivngē·
die hie voꝛ ſvngē·
nach ere rvngē·
die ſint v̾dꝛv̄gē·
deſt woꝛdē ſchin·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse